કોણે કહ્યું કે, ફટાકડાં દિવાળીએ જ ફૂટે ? ફટાકડાં બારેમાસ, રોજ-બરોજ, ચારે પ્રહર, દિવસ-રાત, સવાર-સાંજ ફૂટતાં હોય છે. સામાન્ય રીતે ફટાકડાં આનંદ થાય ત્યારે ફોડવામાં આવતા હોય છે. અને ફટાકડાં ફૂટતાં હોય એ સાંભળી અને જોઈને પણ આનંદ થાય છે. એટલે આ આનંદમાં બધાને જાણે અજાણે સામેલ કરવામાં આવે છે. પાડોશીને ઘરે ફટાકડાં ફૂટે તેનો આનંદ આપણે લઈએ છીએ… અને આપણે ત્યાં ફૂટતાં હોય એનો આનંદ એ લોકો લે છે. અને વ્યવહાર બરાબર સચવાઈ જતો હોય છે. આતશબાજી થાય ત્યારે બારીમાંથી ડોકિયા કાઢી એનો અદ્‍ભુત આનંદ લેવો એ આનંદ લેવાની ચરમસીમા છે. અને એક અંગ્રેજી લેખકે લખ્યું છે કે, “Those pleasure are greatest whice are cheapest.” અને આ બધા આનંદો વગર મૂડીએ થાય છે. એટલે એની તોલે કઈ ન આવે.